Robin Williams

Robin McLaurin Williams (Hulyo 21, 1951 – Agosto 11, 2014) ay isang komedyante, aktor, prodyuser ng pelikula, at tagasulat ng senaryo na mula sa Estados Unidos.

Nakilala sa pagganap bilang ang Mork sa seryeng pantelebisyon na Mork & Mindy (1978–82), naitatag ni Williams ang isang matagumpay na karera sa parehong komedyante sa entablado (stand-up comedian) at pag-arte sa pelikula. Kabilang sa mga ito ang mga pinagbubunying pelikula na The World According to Garp (1982), Good Morning, Vietnam (1987), Dead Poets Society (1989), Awakenings (1990), The Fisher King (1991), at Good Will Hunting (1997), gayun din ang mga pelikulang tumabo sa takilya katulad ng Popeye (1980), Hook (1991), Aladdin (1992), Mrs. Doubtfire (1993), Jumanji (1995), The Birdcage (1996), Night at the Museum (2006), and Happy Feet (2006).  Lumabas din siya sa bidyo ng awiting "Don't Worry, Be Happy" ni Bobby McFerrin.

Nanomina siya ng tatlong beses sa Academy Award para Pinakamagaling na Aktor, natanggap ni Williams ang Academy Award para sa Pinakamagaling na Pang-suportang Aktor para kanyang pagganap sa Good Will Hunting.  Nakatanggap din siya ng dalawang Emmy Award, apat na Golden Globe Award, dalawang Screen Actors Guild Award at limang Grammy Award.

Noong Agosto 11, 2014, natagpuan si Williams na di tumutugon sa kanyang tahanan sa Paradise Cay, California at idineklarang namatay sa tagpong iyon.  Sang-ayon sa Tanggapan ng Sheriff ng Marin County, nagbigti siya at namatay dahil sa asphyxiation.

Mga sanggunian

Kategorya:Mga artista mula sa Estados Unidos